open-index/open-wikipedia-markdown huggingface dataset:
Τουγιέν Κουάνγκ

Το **Τουγιέν Κουάνγκ** ( είναι πόλη στο Βιετνάμ, και είναι η πρωτεύουσα της επαρχίας Τουγιέν Κουάνγκ.

## Ιστορία
Το γαλλικό φυλάκιο στο Τουγιέν Κουάνγκ υπερασπιζόταν για τέσσερις μήνες, από δύο επιχειρήσεις της Γαλλικής Λεγεώνας των Ξένων, εναντίων των 12.000 στρατιωτών του Στρατού του Γιουνάν και τον Στρατό της Μαύρης Σημαίας (από τον Αύγουστο του 1884 έως τον Απρίλιο του 1885). Η Πολιορκία του Τουγιέν Κουάνγκ  θυμάται ως ένα από τα πιο γνωστά κατορθώματα της Λεγεώνας, και τιμάται στον πρώτο στίχο του "Le Boudin", το οποίο είναι το κύριο εμβατήριο της Λεγεώνας. 

Κατά τη διάρκεια του γαλλικού προτεκτοράτου, το Τουγιέν Κουάνγκ υπηρέτησε ως φυλάκιο. Κατά τη διάρκεια της Λαϊκής Δημοκρατίας του Βιετνάμ οι Βιέτ Μινχ έκαναν την παράδοση των Λεγεωνάριων στο μνημείο της Μάχης του Τουγιέν Κουάνγκ στον Πρώτο Πόλεμο της Ινδοκίνας (1946-54).

## Διοικητικές διαιρέσεις
Τα φουόνγκ στα οποία χωρίζεται η πόλη είναι τα εξής: Χουνγκ Ταν, Νονγκ Τιέν, Ι Λα, Μινχ Ξουάν, Φαν Τιέτ, Ταν Κουάνγκ, Ταν Χα. Η πόλη χωρίζεται στις ακόλουθες κοινότητες  Τρανγκ Ντα, Αν Τουόνγκ, Λουόνγκ Βουόνγκ, Αν Χανγκ, Τάι Λονγκ, Ντόι Καν. 

## Παραπομπές


## Εξωτερικοί σύνδεσμοι
* 

Κατηγορία:Πόλεις του Βιετνάμ
Μητροπολίτης Δράμας Βασίλειος

Ο **Βασίλειος Κομβόπουλος** (1877-1941) διετέλεσε μητροπολίτης Δράμας την περίοδο μεταξύ 1930 και 1941.

## Βιογραφικά στοιχεία
Γεννήθηκε τον Μάρτιο του 1877 στη Σινώπη της Μικράς Ασίας, στην τότε Οθωμανική Αυτοκρατορία, όπου παρακολούθησε τα μαθήματα του εκεί Σχολαρχείου, και στη συνέχεια εργάστηκε στο εμπορικό κατάστημα του πατέρα του για πέντε χρόνια. Σε ηλικία 18 ετών, μετακόμισε στην Κωνσταντινούπολη, όπου εγγράφηκε στη Μεγάλη του Γένους Σχολή. Αποφοίτησε ως αριστούχος και εγγράφηκε στη Θεολογική Σχολή του Πανεπιστημίου Αθηνών, από όπου αποφοίτησε ως διδάκτωρ.

Το 1905 χειροτονήθηκε διάκονος στην Μυτιλήνη, ενώ το 1908 πρωτοσύγκελλος στην ίδια μητρόπολη, αναπληρώνοντας τον Μητροπολίτη Κύριλλο κατά την διάρκεια της διετούς του απουσίας στην Κωνσταντινούπολη, μεταξύ 1910 και 1912. Το 1916 προήχθη στην θέση του μητροπολίτη, στη Μήθυμνα, ενώ παράλληλα είχε οριστεί βοηθός επίσκοπος Μυτιλήνης υπό τον τίτλο *Χριστουπόλεως* (1914-1916). Ωστόσο, μιας και είχε φιλοβασιλικά αισθήματα, εμποδίστηκε από την επαναστατική κυβέρνηση να μεταβεί στη Μήθυμνα. Στις 25 Οκτωβρίου 1922, επί πατριάρχη Μελετίου, μετατέθηκε στη Μητρόπολη Χαλδίας. Όμως ο ίδιος δεν αποδέχθηκε την θέση και μετακόμισε στις Ηνωμένες Πολιτείες Αμερικής. Εκεί, προέστη ενός μικρού τμήματος της Ορθόδοξης Εκκλησίας. Μετά από αίτημα του Αρχιεπισκόπου Αμερικής Αλεξάνδρου, το Οικουμενικό Πατριαρχείο Κωνσταντινουπόλεως τον έθεσε σε αργία και διέταξε την επιστροφή του στην Αθήνα. Αρνήθηκε να υπακούσει και αυτοανακηρύχθηκε επικεφαλής της Αυτοκεφάλου Ορθοδόξου Ελληνικής Εκκλησίας Ηνωμένων Πολιτειών και Καναδά, με την υποστήριξη τοπικών ελληνικών κοινοτήτων. Ο Αρχιεπίσκοπος Αμερικής Αλέξανδρος υπέβαλε εκ νέου αίτημα το 1924, και το Πατριαρχείο καθαίρεσε τον Βασίλειο κατά πλειοψηφία. Το 1930 όμως, μετά από επίσκεψη του μετέπειτα Αρχιεπισκόπου Αθηνών Δαμασκηνού, η καθαίρεση του άρθηκε, και εξελέγη Μητροπολίτης Δράμας. Έμεινε στην θέση αυτή μέχρι τις 26 Δεκεμβρίου 1941, οπότε πέθανε.

## Έργα
Ο Βασίλειος Κομβόπουλος, δημοσίευσε κατά την διάρκεια του βίου του και ορισμένα έργα. Μεταξύ αυτών:
**Πρώτοι λόγοι της ελευθερίας*. Μυτιλήνη
**Βασιλεύς και Εκκλησία*. Αθήναι.
**Κανονική απάντησις*. Αθήναι.
**Ακρόπολις – Γολγοθάς – Επτάλοφος*. Περιοδικό «Χριστιανικά Γράμματα», Β΄(1939), σσ.117-129.
**Ο μοναχικός θεσμός ως δύναμις εκπολιτιστική εν τω κόσμω*. Περιοδικό «Χριστιανικά Γράμματα», Γ΄(1940), σσ.53-60.

## Παραπομπές


## Βιβλιογραφία

*Διονυσίου, μητροπολίτου Δράμας, *Ιστορία της Ιεράς Μητροπόλεως Δράμας από τις απαρχές της μέχρι σήμερα*, β΄ έκδοση, εκδ. «Επτάλοφος», Δράμα 1997.

Βασιλειος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι της Μεγάλης του Γένους Σχολής
Βασιλειος
Βουαντίσουαφ Έγκελ

Ο **Βλατισλάβ Έγκελ** είναι Πολωνός πρώην ποδοσφαιριστής και προπονητής ποδοσφαίρου. Διετέλεσε προπονητής σε πολλές ομάδες της Πολωνίας και της Κύπρου. Επιπλέον, ήταν προπονητής της Εθνικής Πολωνίας την περίοδο 2000-2002 οδηγώντας την ομάδα στην τελική φάση του Παγκοσμίου Κυπέλλου 2002.

## Πηγές
*

Κατηγορία:Πολωνοί ποδοσφαιριστές
Κατηγορία:Πολωνοί προπονητές ποδοσφαίρου
Κατηγορία:Προπονητές ποδοσφαίρου Απόλλων Λεμεσού
Κατηγορία:Ποδοσφαιριστές Πολόνια Βαρσοβίας
Κατηγορία:Προπονητές ποδοσφαίρου Βίσλα Κρακοβίας
Κατηγορία:Προπονητές ποδοσφαίρου Λέγκια Βαρσοβίας
Κατηγορία:Προπονητές ποδοσφαίρου Εθνικής Πολωνίας
Κατηγορία:Προπονητές ποδοσφαίρου ΑΠΟΕΛ
Κατηγορία:Προπονητές ποδοσφαίρου Νέας Σαλαμίνας
Κατηγορία:Προπονητές ποδοσφαίρου Άρη Λεμεσού
Κατηγορία:Επιθετικοί ποδοσφαιριστές
Κατηγορία:Προπονητές ποδοσφαίρου Χούτνικ Βαρσοβίας
Κατηγορία:Προπονητές ποδοσφαίρου ΑΠΟΠ Πάφου
Κατηγορία:Προπονητές ποδοσφαίρου Παγκοσμίου Κυπέλλου 2002
Κατηγορία:Πολωνοί γερμανικής καταγωγής
Κατηγορία:Προπονητές ποδοσφαίρου Πολόνια Βαρσοβίας
Punica fides

Η λατινική έκφραση **Punica fides** σημαίνει κατά λέξη «φοινικική πίστη», με μία συνυποδήλωση «κακής πίστης». Αντιπαραθέτοντάς το στην *[[fides (μυθολογία)|fides populi romani]]* (την καλή πίστη του ρωμαϊκού λαού), οι Ρωμαίοι δυσφημούσαν τον δολερό χαρακτήρα των εχθρών τους, Καρχηδονίων, στα πλαίσια μιας μακροχρόνιας υποτίμησης των Φοινίκων, η οποία ήταν, ήδη, παρούσα εντός του συγγραφικού έργου του Ομήρου.

Η συγκεκριμένη έκφραση χρησιμοποιείται από τους Ρωμαίους συγγραφείς:
* Φλόρο, εντός της ιστορικής του καταγραφής του Α΄ Καρχηδονιακού Πολέμου, για την ενέδρα που στήθηκε ενάντια στον ύπατο Σκιπίωνα.
* Βαλέριο Μάξιμο, μεταξύ των ξένων παραδειγμάτων δολιότητας που αναφέρει.

## Δείτε επίσης
* Καρχηδονιακοί Πόλεμοι

## Παραπομπές


Κατηγορία:Καρχηδονιακός πολιτισμός
Κατηγορία:Λατινικές φράσεις
Κάσπαρ του Τσβάιμπρυκεν

Ο **Κάσπαρ**, γερμ. Kaspar (11 Ιουλίου 1459 - καλοκαίρι του 1527) από τον Οίκο του Βίττελσμπαχ-Παλατινάτου ήταν παλατινός κόμης του Τσβάιμπρυκεν (Pfalz-Zweibrücken).

## Βιογραφία
Ήταν ο πρωτότοκος γιος του Λουδοβίκου Α΄ παλατινού κόμη του Τσβάιμπρυκεν & Φέλντεντς και της Ιωάννας, κόρης του Αντωνίου Α΄ κόμη του Κρόυ. 

Ο πατέρας του είχε φοβηθεί ότι οι δύο γιοί του θα μοιραζόταν τις δύο κτήσεις του και για να το αποτρέψει, όρισε οι δύο γιοί του να κυβερνήσουν από κοινού. Ωστόσο, ένα έτος μετά το 1489 που απεβίωσε, ο δευτερότοκος αδελφός του Αλέξανδρος συνέλαβε τον Κάσπαρ, δήλωσε ότι ήταν διανοητικά ασθενής και τον κράτησε εγκάθειρκτο στο κάστρο Βελντέτς. Έτσι ο Αλέξανδρος κυβέρνησε μόνος του. Το 1514 ο Κάσπαρ επίσημα ανακλήθηκε από δούκας του Τσβάιμπρυκεν και έμεινε φυλακισμένος ως το 1527 που απεβίωσε.

Δεν ξέρουμε αν ο Κάσπαρ όντως υπέφερε διανοητικά ή αν ο αδελφός του ήταν ένας ακόρεστος για εξουσία. Η απόφαση του πατέρα τους να συγκυβερνήσουν μπορεί να ερμηνευθεί με διαφορετικούς τρόπους.

## Οικογένεια
Νυμφεύτηκε το 1478 την Αμαλία των Χοεντσόλλερν, κόρη του Αλβέρτου Γ΄ Αχιλλέα εκλέκτορα του Βρανδεμβούργου. Δεν απέκτησαν τέκνα· η Αμαλία απεβίωσε το 1481.

## Πρόγονοι





## Αναφορές


Κατηγορία:Οίκος του Βίττελσμπαχ
Όθων Ερρίκος του Ζούλτσμπαχ

Ο **Όθων-Ερρίκος**, γερμ. Otto-Henry (22 ιουλίου 1556 - 29 Αυγούστου 1604) από τον Οίκο του Βίττλεσμπαχ ήταν κόμης του Ζούλτσμπαχ (Sulzbach).

## Βιογραφία
Γεννήθηκε στο Άμπεργκ και ήταν ο τρίτος γιος του Βόλφγκανγκ κόμη του Τσβάιμπρυκεν και της Άννας, κόρης του Φιλίππου Α΄ λαντγκράβου της Έσσης. 

Το 1569 απεβίωσε ο πατέρας του και οι κτήσεις του μοιράστηκαν στους πέντε γιους του: ο Όθων-Ερρίκος έλαβε την περιοχή γύρω από το Ζούλτσμπαχ-Ρόζενμπεργκ. Ο Όθων-Ερρίκος απεβίωσε το 1604 και τάφηκε στο Λάουινγκεν. Δεν είχε επιζώντες γιους και τον κληρονόμησε ο πρωτότοκος αδελφός του Φίλιππος-Λουδοβίκος κόμης του Νόιμπουργκ.

## Οικογένεια
Νυμφεύτηκε το 1582 τη Δωροθέα-Μαρία, κόρη του Χριστοφόρου δούκα της Βυρτεμβέργης. Είχε τέκνα:
* Δωροθέα-Σοφία 1588-1607, απεβίωσε το 19 ετών.
* Σαβίνα 1589-1645, παντρεύτηκε τον Γεώργιο βαρόνο του Βάρτενμπεργκ.
* Σουζάνα 1591-1661, παντρεύτηκε τον Γεώργιο-Ιωάννη των Βίττελσμπαχ-Παλατινάτου κόμη του Λύτσελσταϊν & Γκούττενμπεργκ.
* άλλα δέκα τέκνα, απεβίωσαν το πολύ δύο ετών.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Οίκος του Βίττελσμπαχ
Γιόλεφ Γιάγκεχ

Ο **Γιόλεφ Γιάγκεχ** είναι Σλοβάκος πρώην ποδοσφαιριστής και προπονητής ποδοσφαίρου. Έχει διατελέσει ως προπονητής σε πολλές ομάδες ποδοσφαίρου, μεταξύ των οποίων η Εθνική Τσεχοσλοβακίας, η Εθνική Σλοβακίας και η Εθνική Μαλβίδων.

## Παραπομπές

Κατηγορία:Προπονητές ποδοσφαίρου Σλόβαν Μπρατισλάβας
Κατηγορία:Τσεχοσλοβάκοι ποδοσφαιριστές
Κατηγορία:Σλοβάκοι προπονητές ποδοσφαίρου
Κατηγορία:Προπονητές ποδοσφαίρου ΦΚ Ίντερ Μπρατισλάβα
Κατηγορία:Προπονητές ποδοσφαίρου ΜΣΚ Ζίλινα
Κατηγορία:Προπονητές ποδοσφαίρου Νέας Σαλαμίνας
Κατηγορία:Προπονητές ποδοσφαίρου Εθνικής Τσεχοσλοβακίας
Μίλαν Ματσιάλα

Ο **Μίλαν Ματσιάλα** είναι Τσέχος πρώην ποδοσφαιριστής και προπονητής ποδοσφαίρου. Διετέλεσε προπονητής σε πολλές ομάδες της Τσεχίας και της Μέσης Ανατολής. Ήταν προπονητής σε πολλές εθνικές ομάδες: Εθνική Ομάν (ποδόσφαιρο ανδρών), Εθνική Ηνωμένων Αραβικών Εμιράτων (ποδόσφαιρο ανδρών), Εθνική Σαουδικής Αραβίας (ποδόσφαιρο ανδρών), Εθνική Κουβέιτ (ποδόσφαιρο ανδρών) και Εθνική Μπαχρέιν (ποδόσφαιρο ανδρών). Έχει κερδίσει το Κύπελλο Εθνών του Κόλπου το 1996 και το 1998.

## Παραπομπές

## Εξωτερικοί σύνδεσμοι
* Interview and career details (στα τσέχικα)
* Profile

Κατηγορία:Τσέχοι ποδοσφαιριστές
Κατηγορία:Τσεχοσλοβάκοι ποδοσφαιριστές
Κατηγορία:Ποδοσφαιριστές ΣΚ Σίγκμα Όλομουτς
Κατηγορία:Ποδοσφαιριστές ΦΚ Βικτόρια Πλζεν
Κατηγορία:Ποδοσφαιριστές ΜΦΚ Βιτκοβίτσε
Κατηγορία:Προπονητές ποδοσφαίρου Εθνικής Τσεχοσλοβακίας
Κατηγορία:Προπονητές ποδοσφαίρου Εθνικής Κουβέιτ
Κατηγορία:Προπονητές ποδοσφαίρου Εθνικής Ηνωμένων Αραβικών Εμιράτων
Κατηγορία:Προπονητές ποδοσφαίρου Εθνικής Σαουδικής Αραβίας
Κατηγορία:Προπονητές ποδοσφαίρου Αλ Αΐν ΦΚ
Κατηγορία:Προπονητές ποδοσφαίρου Νέας Σαλαμίνας
Σπύρο Ντεπάρσκι

Ο **Σπύρο Ντεπάρσκι**  (8 Δεκεμβρίου 1933 – 31 Ιανουαρίου 2026) ήταν Βούλγαρος ποδοσφαιριστής και προπονητής ποδοσφαίρου. 

Ως ποδοσφαιριστής συμμετείχε στην Εθνική Βουλγαρίας από το 1957 έως το 1965. Συμμετείχε με την εθνική ομάδα στους Ολυμπιακούς Αγώνες 1960.

Απεβίωσε στις 31 Ιανουαρίου 2026, σε ηλικία 92 ετών.

## Παραπομπές

## Εξωτερικοί σύνδεσμοι
*

Κατηγορία:Βούλγαροι ποδοσφαιριστές
Κατηγορία:Ποδοσφαιριστές Εθνικής Βουλγαρίας
Κατηγορία:Ποδοσφαιριστές ολυμπιακής ομάδας Βουλγαρίας
Κατηγορία:Ποδοσφαιριστές Λοκομοτίβ Σόφιας
Κατηγορία:Ποδοσφαιριστές ΠΦΚ Σλάβια Σόφιας
Κατηγορία:Προπονητές ποδοσφαίρου Νέας Σαλαμίνας
Κατηγορία:Βούλγαροι Μακεδόνες
Κατηγορία:Βούλγαροι προπονητές ποδοσφαίρου
Κατηγορία:Προπονητές ποδοσφαίρου ΦΚ Γιάντρα
Κατηγορία:Ποδοσφαιριστές Πάρβα Λίγκα (Βουλγαρία)
Μποζίλ Κόλεφ

Ο **Μποζίηλ Κόλεφ** είναι Βούλγαρος πρώην ποδοσφαιριστής και προπονητής. Ως ποδοσφαιριστής διετέλεσε βασικό στέλεχος της ΤΣΣΚΑ Σόφιας. Επιπλέον, αγωνίστηκε για περίπου μια δεκαετία με την Εθνική Βουλγαρίας. Στη συνέχεια διετέλεσε προπονητής σε μερικές ομάδες, μεταξύ των οποίων η Εθνική Βουλγαρίας.

## Τίτλοι
;ΤΣΣΚΑ Σόφιας
* Πρωτάθλημα ποδοσφαίρου Βουλγαρίας (5): 1970–71, 1971–72, 1972–73, 1974–75, 1975–76
* Κύπελλο Βουλγαρίας (3): 1972, 1973, 1974

;Ομόνοια
* Πρωτάθλημα Κύπρου: 1981-82
* Κύπελλο Κύπρου: 1981-82

;Νέα Σαλαμίνα
* Ασπίδα ΚΟΠ: 1990

## Παραπομπές

Κατηγορία:Βούλγαροι ποδοσφαιριστές
Κατηγορία:Βούλγαροι προπονητές ποδοσφαίρου
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Εθνικής Βουλγαρίας
Κατηγορία:Προπονητές ποδοσφαίρου ΤΣΣΚΑ Σόφιας
Κατηγορία:Ποδοσφαιριστές Ομόνοιας Λευκωσίας
Κατηγορία:Προπονητές ποδοσφαίρου Ομόνοιας Λευκωσίας
Κατηγορία:Προπονητές ποδοσφαίρου Νέας Σαλαμίνας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Βούλγαροι ποδοσφαιριστές στο εξωτερικό
Φρειδερίκος του Φόενστραους-Πάρκσταϊν

Ο **Φρειδερίκος**, γερμ. Friedrich (11 Απριλίου 1557 - 17 Δεκεμβρίου 1597) από τον Οίκο του Βίττελσμπαχ-Τσβάιμπρυκεν ήταν κόμης του Φόενστραους-Πάρκσταϊν (Vohenstrauss-Parkstein).

## Βιογραφία
Γεννήθηκε στο Μάιζενχαϊμ και ήταν ο τέταρτος γιος του Βόλφγκανγκ, κόμη του Τσβάιμπρυκεν και της Άννας, κόρης του Φίλιππου Α΄, λαντγράβου της Έσσης. 

Το 1569 απεβίωσε ο πατέρας του και επίτροπος του 12ετούς Φρειδερίκου ανέλαβε ο μεγαλύτερος αδελφός του Φίλιππος Λουδοβίκος, κόμης του Νόιμπουργκ. Το 1581 του δόθηκαν οι περιοχές Φλόσενμπυργκ, Φλος και Φόενστραους με την περιοχή Πάρκσταϊν-Βάιντεν. 

Έκτισε το κάστρο Φρίντριχσμπουργκ κοντά στο Φόενστραους και από τότε που εγκαταστάθηκε εκεί, η μικρή πόλη άνθισε. Απεβίωσε το 1597 και η χήρα του συνέχισε να διαμένει στο κάστρο. Τάφηκε στην οικογενειακή κρύπτη του Αγ. Μαρτίνου στο Λάουινγκεν. Δεν είχε επιζώντα τέκνα και τον κληρονόμησε ο μεγαλύτερος αδελφός του Φίλιππος Λουδοβίκος.

## Οικογένεια
Νυμφεύτηκε το 1587 την Αικατερίνη-Σοφία των Πιαστ-Σιλεσίας, κόρη του Ερρίκου ΙΑ΄ δούκα της Λεγκνίτσα και είχε:
* τρία τέκνα, που απεβίωσαν το πολύ ενός έτους.

## Πρόγονοι





## Εξωτερικοί σύνδεσμοι
*''450. Geburtstag'' in: onetz.de (in German) [retrieved 7 March 2016].
*''Schloß Friedrichsburg bei Vohenstrauß'' in: friedrichsburg.de (in German) [retrieved 7 March 2016].
*''Stadtgeschichte Vohenstrauß'' in: heimat-now.de (in German) [retrieved 7 March 2016].

## Αναφορές


Κατηγορία:Οίκος του Βίττελσμπαχ
Ιωάννης Φρειδερίκος του Χίλπολτσταϊν

Ο **Ιωάννης-Φρειδερίκος**, γερμ. Johann-Friedrich (23 Αυγούστου 1587 - 19 Οκτωβρίου 1644) από τον Οίκο του Βίττελσμπαχ-Παλατινάτου ήταν κόμης του Χίλπολτσταϊν (Hilpoltstein) το διάστημα 1614-44.

## Βιογραφία
Γεννήθηκε στο Νόιμπουργκ και ήταν ο τρίτος γιος του Φιλίππου-Λουδοβίκου κόμη του Νόιμπουργκ και της Άννας των Λα Μαρκ, κόρης του Γουλιέλμου δούκα του Γύλιχ-Κλέβης-Μπεργκ.

Το 1614 απεβίωσε ο πατέρας του και οι κτήσεις του μοιράστηκαν στους τρεις γιους του: ο Ιωάννης-Φρειδερίκος έλαβε την κυριότητα του Χίλπολτσταϊν. 

Ο ίδιος απεβίωσε εκεί το 1644 και τάφηκε στο Λάουινγκεν.

## Οικογένεια
Νυμφεύτηκε το 1624 την Σοφία-Αγνή, κόρη του Λουδοβίκου Ε΄ λαντγκράβου της Έσσης-Ντάρμστατ και είχε:
* Φίλιππος Λουδοβίκος 1629-1632, Άννα-Λουίζα 1626-1627, Μαρία-Μαγδαληνή 1628-15629, Ιωάννα-Σοφία 1635-1636, Ιωάννης-Φρειδερίκος 1630, Μαρία-Ελεονώρα 1632, Άννα-Μαγδαληνή 1638, μία κόρη 1631, απεβίωσαν το πολύ τριών ετών.

## Πρόγονοι





## Εξωτερικοί σύνδεσμοι
* 

Κατηγορία:Οίκος του Βίττελσμπαχ
Αλέξανδρος Σιγισμούνδος του Παλατινάτου

Ο **Αλέξανδρος-Σιγισμούνδος**, γερμ. Alexandre-Sigismund (1663 - 1737) από τον Οίκο του Βίττελσμπαχ-Παλατινάτου ήταν πρίγκιπας επίσκοπος του Άουγκσμπουργκ (Augsburg) το διάστημα 1690-1737.

## Βιογραφία
Γεννήθηκε στο Νόιμπουργκ και ήταν ο πέμπτος γιος του Φιλίππου-Γουλιέλμου εκλέκτορα του Παλατινάτου και της Ελισάβετ-Αμαλίας, κόρης του Γεωργίου Β΄ λαντγκράβου της Έσσης-Ντάρμστατ.

Από νέος προοριζόταν για εκκλησιαστική σταδιοδρομία και εστάλη για σπουδές στους Ιησουίτες του Νόιμπουργκ-αν-ντερ-Ντονάου και του Ντύσελντορφ.

Ορίστηκε βοηθός επίσκοπος του Άουγκσμμουργκ το 1681. Το 1688 έπεσε από το άλογό του και τραυματίστηκε σοβαρά. Χειροτονήθηκε ιερέας το 1689.

Το 1690 απεβίωσε ο επίσκοπος του Άουγκσμπουργκ και ο Αλέξανδρος-Σιγισμούνδος τον διαδέχθηκε. Ο πάπας Αλέξανδρος Η΄ επιβεβαίωσε τον διορισμό του δύο μήνες μετά. Χειροτονήθηκε επίσκοπος έπειτα από λίγες ημέρες.

To 1714 o Αλέξανδρος-Σιγισμούνδος είχε διανοητική ασθένεια και ο Σύλλογος του καθεδρικού ναού εξέλεξε τον επίσκοπο της Κωνσταντίας ως βοηθό επίσκοπο. Το 1718 ο Αλέξανδρος-Σιγισμούνδος ανάρρωσε και ανέλαβε τα καθήκοντά του ως πρίγκιπας επίσκοπος. Απεβίωσε το 1737 στο Άουγκσμουργκ.

## Πρόγονοι





## Αναφορές


Κατηγορία:Οίκος του Βίττελσμπαχ
Φραγκίσκος Λουδοβίκος του Παλατινάτου-Νόιμπουργκ

Ο **Φραγκίσκος-Λουδοβίκος**, γερμ. Franz-Ludwig (18 Ιουλίου 1664 - 6 Απριλίου 1732) από τον Οίκο του Βίττελσμπαχ-Παλατινάτου ήταν επίσκοπος του Μπρεσλάου και του Βορμς· αρχιεπίσκοπος των πριγκιπάτων Τρίερ και Μάιντς και ως εκ τούτου εκλέκτορας· μέγας Μάγιστρος του Τευτονικού Τάγματος.

## Βιογραφία
Γεννήθηκε στο Νόιμπουργκ-αν-ντερ-Ντονάου και ήταν ο έκτος γιος του Φιλίππου-Γουλιέλμου εκλέκτορα του Παλατινάτου και της Ελισάβετ-Αμαλίας, κόρης του Γεωργίου Β΄ λαντγκράβου της Έσσης-Ντάρμστατ.

Το 1683 έγινε πρίγκιπας-επίσκοπος του Μπρέσλαου (Βρότσουαφ) διαδεχόμενος τον αδελφό του Βόλφγκανγκ-Γεώργιο που -αν και εκλέχθηκε- δεν πρόλαβε να αναλάβει επίσκοπος εκεί.

Το 1694 ανέλαβε μέγας Μάγιστρος (Hochmeister) του Τευτονικού Τάγματος και πρίγκιπας-επίσκοπος της Βόρμς. Το 1716 έγινε αρχιεπίσκοπος-εκλέκτορας του Τρίερ. Κατά τη θητεία του εκεί αναδιοργάνωσε τη νομοθεσία της διοίκησης και ανακαίνισε τη γέφυρα του ποταμού Μοζέλα και τον καθεδρικό. Έγινε αρχιεπίσκοπος-εκλέκτορας του Μάιντς το 1729, δίνοντας πρώτα τη θέση που κατείχε στο Τρίερ: ο πάπας απαγόρευε τη συγχώνευση των δύο αρχιεπισκοπών. Στο Μάιντς επίσης μεταρρύθμισε τη διοίκηση και το δίκαιο και έκτισε ένα δεύτερο ανάκτορο, το Ντόιτσχαους, που το είχε για τα καθήκοντά του ως Μάγιστρος των Τευτόνων.

Απεβίωσε στο Μπρεσλάου (Βρότσουαφ) και τάφηκε σε ένα ιδιαίτερο παρεκκλήσιο στον εκεί καθεδρικό.

## Πρόγονοι





## Εξωτερικοί σύνδεσμοι
* *

## Αναφορές


Κατηγορία:Οίκος του Βίττελσμπαχ
Κατηγορία:Αρχιεπίσκοποι της Τριρ
Κατηγορία:Επίσκοποι Μπρέσλαου
Αντώνης Ζαχαράκης

Ο **Αντώνης Ζαχαράκης** (Ρέθυμνο, 28 Νοεμβρίου 1969) είναι Έλληνας μουσικός και συνθέτης.

Γεννήθηκε στο Ρέθυμνο της Κρήτης στις 28 Νοεμβρίου του 1969. Ξεκίνησε να ασχολείται με την μουσική το 1983 όπου πήρε τα πρώτα του μαθήματα κρουστών στην Δημοτική Φιλαρμονική Ρεθύμνου με καθηγητή τον Νίκο Αντωνακάκη και μαέστρο τον Κώστα Αποστολάκη. Είναι μέλος της Πειραματικής Συμφωνικής Ορχήστρας Ρεθύμνου καθώς και μέλος του μουσικού σχήματος "Φωνές του Νότου". 

Πρωτοεμφανίστηκε στη δισκογραφία το 2000 σε δίσκο του Χρήστου Αγγελόπουλου.Το 2009 κάνει το ντεμπούτο του στο θέατρο υπογράφοντας τη μουσική στην παράσταση "Σταχτοπούτα" από τον Θεατρικό Περίπλου. Σημαντική στιγμή στην καριέρα του υπήρξε το 2012 όταν άρχισε να γράφει μουσική για ταινίες μικρού μήκους και ντοκιμαντέρ σε συνεργασία με το Κινηματογραφικό Εργαστήρι Χανίων και τον σκηνοθέτη Θεόδωρο Θωμαδάκη. 

Το 2017 βραβεύτηκε για την μουσική του στην ταινία μικρού μήκους "Το ταξίδι" (σκην. Γιάννη Μπλέτα) από το Διεθνές Φεστιβάλ Κινηματογράφου Κύπρου (CYIFF)  και από το Mediterranean Film Festival (Ιταλία) .

Το 2017-18  απέσπασε για την μουσική της ταινίας μικρού μήκους "τα γεμιστά" το βραβείο καλύτερης μουσικής από το Φεστιβάλ Κινηματογράφου Πειραιά και από το Symi International Film Festival.

Έχει συνεργαστεί με τον Σταμάτη Κραουνάκη, τον Μανώλη Μητσιά, τον Βασίλη Σκουλά, τον Παντελή Θαλασσινό, την Γεωργία Νταγάκη, την Ερωφίλη, τον Δημήτρη Υφαντή, την Ιωάννα Φόρτη, τον Γιώργο Νικηφόρου Ζερβάκη, την Σαββέρια Μαργιολά, τον Γιώργο και τον Νίκο Στρατάκη, τον Παντελή Κυραμαργιό, τον Αργύρη Λούλατζη, την Αθηνά Κοντοδήμα, τον Στέλιο Μπικάκη, τον Μιχάλη Νικηφόρο και άλλους. 

Ζει μόνιμα στο Ρέθυμνο της Κρήτης, όπου και εργάζεται ως καθηγητής κρουστών στην Φιλαρμονική του Δήμου Ρεθύμνου.

## Εργογραφία
* Δισκογραφία: 10 προσωπικοί δίσκοι και 27 συμμετοχές σε δίσκους άλλων καλλιτεχνών
* Θέατρο: Μουσική για 29 παραστάσεις (19 σύγχρονου θεάτρου, 10 παιδικού θεάτρου)
* Κινηματογράφος: Μουσική για 25 ταινίες μικρού μήκους και ντοκιμαντέρ

## Ενδεικτική δισκογραφία
* Η Προφητεία (2009) 
* Σούσα (2011)
* Χρόνος (2013)
* Μυροβόλια (2016)
* Ρεθεμνιώτικο Καρναβάλι (2017)
* Φεγγαρόκηπος (2017)  
*Με χρώμα αντί για στίχο (2018) 
*Ονειροτρόπιο (2021) 
*Μυροβόλια 2 (2022)
*Εύθραυστος εντός μου (2023)
*Σανίδι και πανί (2024)

## Βραβεία
* Διεθνές Φεστιβάλ Κινηματογράφου Κύπρου (CYIFF) | Βραβείο καλύτερης μουσικής για την ταινία «Το ταξίδι» 2017
* Mediterranean Film Festival Siracusa | Βραβείο καλύτερης μουσικής για την ταινία «Το ταξίδι» 2017
* Oniros film awards Italy | Best musical film για την ταινία «Το ταξίδι» 2017
* Διεθνές Φεστιβάλ Κινηματογράφου Σύμης | Βραβείο καλύτερης μουσικής για την ταινία «Τα γεμιστά» 2017
* LONDON GREEK FILM FESTIVAL | Best Music Video για την "Κανέλα" 2018
* LONDON GREEK FILM FESTIVAL | Best Μusic Video Audience Award για την "Κανέλα" 2018
* Piraeus Film Festival | Βραβείο καλύτερης μουσικής για την ταινία «Τα γεμιστά» 2018  
* Πανελλήνιο Φεστιβάλ Ερασιτεχνικού Θεάτρου Ιεράπετρας | Βραβείο Πρωτότυπης μουσικής για το θεατρικό έργο "Ο Πουπουλάνθρωπος" 2022

## Παραπομπές


Κατηγορία:Έλληνες μουσικοί
Κατηγορία:Έλληνες συνθέτες
Μαργαρίτα της Βουργουνδίας, δούκισσα της Βαυαρίας

Η **Μαργαρίτα της Βουργουνδίας** (*Marguerite de Bourgogne*, 1374 - 8 Μαρτίου 1441) δούκισσα της Βαυαρίας μέσω του γάμου της με τον Γουλιέλμο Β΄ της Βαυαρίας ήταν το τρίτο από τα εννιά παιδιά και η μεγαλύτερη κόρη του Φιλίππου του Ισχυρού και της Μαργαρίτας Γ΄ της Φλάνδρας. Ο πατέρας της Μαργαρίτας χρησιμοποίησε τους γάμους των παιδιών του προκειμένου να πετύχει τους πολιτικούς του στόχους, η Μαργαρίτα και ο αδελφός της Ιωάννης δούκας της Βουργουνδίας παντρεύτηκαν σε διπλό γάμο τον Γουλιέλμο της Βαυαρίας και την αδελφή του Μαργαρίτα της Βαυαρίας. Ο γάμος γιορτάστηκε στις 12 Απριλίου 1385 στο Καμπραί, έφερε την ένωση του Αινώ και της Ολλανδίας με τη Βουργουνδία και τη Φλάνδρα κάτι που θα πραγματοποιηθεί με τον ανιψιό της Φίλιππο Γ΄ τον Καλό.
Η Μαργαρίτα είχε ισχυρή πολιτική επίδραση στον σύζυγο της, ο σύζυγος της προτιμούσε να κυβερνά την Ολλανδία, γι'αυτό η ίδια κυβερνούσε στο όνομα του το Αινώ.

Μετά από 16 χρόνια ατεκνίας η Μαργαρίτα γέννησε στις 16 Αυγούστου 1401 μια κόρη την Ιακωβίνη της Βαυαρίας, η πολιτική επιρροή της Μαργαρίτας αυξήθηκε σημαντικά μετά τη δεκαετία του 1410 αφού έκανε πολλές δωρεές σε πόλεις και κάστρα.
Ο σύζυγος της πέθανε από δάγκωμα σκύλου (1417), η Μαργαρίτα προσπάθησε από τότε να εγγυηθεί τη διαδοχή των εδαφών απο την κόρη της σε περίπτωση θανάτου της. Η Ζακλίν κληρονόμησε το Αινώ, την Ολλανδία και τη Ζηλανδία αλλά δεν κατόρθωσε να κληρονομήσει τη Βαυαρία. Η Μαργαρίτα έζησε στο κάστρο του Λε Κουεσνόι το οποίο ήταν προσωπικό της δώρο όπου και πέθανε μετά από την κόρη της.

## Πρόγονοι



## Παραπομπές


## Πηγές
*Lundy, Darryl. "The Peerage: Marguerite de Bourgogne"

## Εξωτερικοί σύνδεσμοι
*Μαργαρίτα της Βουργουνδίας

Κατηγορία:Οίκος του Βαλουά-Βουργουνδίας
Κατηγορία:Κόμισσες του Αινώ
Ανδρέας Παπαχαραλάμπους

Ο **Ανδρέας Παπαχαραλάμπους** είναι Κύπριος επιχειρηματίας και πολιτικός. Την 18η Δεκεμβρίου του 2017 εξελέγη δήμαρχος Στροβόλου και ανέλαβε καθήκοντα στις 2 Ιανουαρίου 2017.

## Βιογραφικό
Ο Ανδρέας Παπαχαραλάμπους γεννήθηκε στο Στρόβολο στις 20 Μαΐου 1975. Είναι απόφοιτος της Αγγλικής Σχολής Λευκωσίας. Το 1994 κατετάγη στην Εθνική Φρουρά όπου υπηρέτησε ως Έφεδρος Ανθυπολοχαγός Πεζικού. Σπούδασε Διοίκηση Επιχειρήσεων στο Πανεπιστήμιο Reading του Ηνωμένου Βασιλείου. Ολοκλήρωσε τις μεταπτυχιακές σπουδές του στη Σχολή Οικονομικών και Πολιτικών Επιστημών του Πανεπιστημίου του Λονδίνου (London School of Economics) στον τομέα της Ευρωπαϊκής Πολιτικής. Διετέλεσε Πρόεδρος των Κυπρίων Φοιτητών του Ηνωμένου Βασιλείου.

Με την επιστροφή του στην Κύπρο ανέλαβε ως Διευθύνων Σύμβουλος σε οικογενειακή επιχείρηση ενώ παράλληλα, σε ηλικία μόλις 26 χρόνων εξελέγη Δημοτικός Σύμβουλος Στροβόλου. Από το 2002-2016 υπηρέτησε την πόλη του συμμετέχοντας στα κοινά από τη θέση του Δημοτικού Συμβούλου Στροβόλου για 15 χρόνια, ενώ τα τελευταία χρόνια κατείχε τη θέση του Αντιδημάρχου.                                                               Στις Δημοτικές εκλογές της 18ης Δεκεμβρίου 2016 εξελέγη Δήμαρχος και ανέλαβε καθήκοντα στις 2 Ιανουαρίου 2017 και κατείχε τη θέση μέχρι τις Δημοτικές εκλογές του Ιουνίου 2024.https://reporter.com.cy/article/2024/6/28/783491/panetoimos-gia-sklere-douleia-delonei-o-neos-demarkhos-strobolou/

Είναι Πρόεδρος της Διοικούσας Επιτροπής της Στέγης Φροντίδας Ηλικιωμένων «Αγία Μαρίνα» – ΣΚΕ Στροβόλου και μέλος του Διοικητικού Συμβουλίου της Στέγης Άγιος Χριστόφορος.

Συμμετέχει ως μέλος του Συμβουλευτικού-Γνωμοδοτικού Συμβουλίου για το Πρόγραμμα MPA Δημόσια Διοίκηση του Ευρωπαϊκού Πανεπιστημίου Κύπρου.

Επίσης είναι Αντιπρόεδρος του Συμβουλίου Επισκέψεων και Ευημερίας Ασθενών του Νοσοκομείου «Αρχιεπίσκοπος Μακάριος Γ' ». 

Είναι παντρεμένος με την Μικαέλα Μέσσιου και έχουν δύο παιδιά, τον Bίκτωρα και την Βαλέρια.

Υποστηρίζει τον Άρη Θεσσαλονίκης.

## Παραπομπές


Κατηγορία:Κύπριοι επιχειρηματίες
Κατηγορία:Δήμαρχος Στροβόλου
Βόλφγκανγκ Γεώργιος Φρειδερίκος του Παλατινάτου-Νόιμπουργκ

O **Βόλφγκανγκ-Γεώργιος-Φρειδερίκος**, γερμ. Bolfgang-Georg-Friedrich (5 Ιουνίου 1659 - 4 Ιουνίου 1683) από τον Οίκο του Βίττελσμπαχ-Παλατινάτου ήταν βοηθός επίσκοπος της Κολωνίας (Köln) και πρίγκιπας-επίσκοπος του Μπρέσλαου (Βρότσουαφ) λίγο πριν αποβιώσει.

## Βιογραφία
Γεννήθηκε στο Ντύσελντορφ και ήταν ο δευτερότοκος γιος του Φιλίππου-Γουλιέλμου εκλέκτορα του Παλατινάτου και της Ελισάβετ-Αμαλίας, κόρης του Γεωργίου Β΄ λαντγκράβου της Έσσης-Ντάρμστατ.

Επειδή ο πρωτότοκος αδελφός του θα διαδεχόταν τον πατέρα τους σε όλα τα αξιώματά του, ακολούθησε εκκλησιαστική σταδιοδρομία. Ορίστηκε βοηθός επίσκοπος στην Κολωνία και αργότερα εκλέχθηκε επίσκοπος του Μπρεσλάου (Βρότσουαφ), αλλά πριν ο πάπας της Ρώμης επιβεβαιώσει την εκλογή του, απεβίωσε στο Βίενερ Νόιστατ.

Ήταν 24 ετών και τάφηκε στο Χόφκιρχε στο Νόιμπουργκ-αν-ντερ-Ντονάου. Στον καθεδρικό του Αγ. Γεωργίου στο Βίενερ Νόιστατ υπάρχει ένα μνημείο γι' αυτόν. Στη θέση του εκλέχθηκε ο νεότερος αδελφός του Φραγκίσκος-Λουδοβίκος, έκτος γιος του Φιλίππου-Γουλιέλμου, ως πρίγκιπας-επίσκοπος του Μπρεσλάου.

## Πρόγονοι





## Βιβλιογραφία
* Hans und Marga Rall: Die Wittelsbacher in Lebensbildern, Graz/Vienna/Köln 1986, Edition Kreuzlingen 2000

Κατηγορία:Οίκος του Βίττελσμπαχ
Φρειδερίκος Γουλιέλμος του Παλατινάτου-Νόιμπουργκ

O **Φρειδερίκος-Γουλιέλμος**, γερμ. Friedrich-Wilhelm (20 Ιουλίου 1665 - 23 Ιουλίου 1689) από τον Οίκο του Βίττελσμπαχ-Παλατινάτου ήταν κόμης του Νόιμπουργκ και στρατηγός της Αυστρίας.

## Βιογραφία
Γεννήθηκε στο Ντύσελντορφ και ήταν ο έβδομος γιος του Φιλίππου-Γουλιέλμου εκλέκτορα του Παλατινάτου και της Ελισάβετ-Αμαλίας, κόρης του Γεωργίου Β΄ λαντγκράβου της Έσσης-Ντάρμστατ.

Από την αρχή προοριζόταν για σταδιοδρομία στην Εκκλησία. Διορίστηκε βοηθός επίσκοπος (1677) και κοσμήτορας (canon) του Συλλόγου του καθεδρικού (1685) στην Κωνσταντία. Σπούδασε στο Πανεπιστήμιο της Χαϊδελβέργης, όπου έγινε πρύτανης (rector) το 1685.

Αργότερα εγκατέλειψε την εκκλησιαστική σταδιοδρομία και εισήλθε στον στρατό της Αυστρίας, όπου έγινε στρατηγός. Κατά τον Εννεαετή Πόλεμο, στην πολιορκία του Μάιντς (1689) επισκέφθηκε τα χαρακώματα· ένα αρκεβούζιο τον πυροβόλησε στο κεφάλι και τον σκότωσε ακαριαία. Τάφηκε στο ναό του Αγίου Ανδρέα, στο Ντίσελντορφ.

## Πρόγονοι





## Αναφορές
* Gustav Prümm, Ein Gewinn fürs ganze Leben, Books on Demand, 2009, σελ. 120
* Johann Samuel Ersch, Allgemeine Encyclopädie der Wissenschaften und Künste, J. f. Gleditsch, 1847, σελ. 23

Κατηγορία:Γερμανοί ευγενείς
Κατηγορία:Οίκος του Βίττελσμπαχ
Χαρπ

Το **Χαρπ** (ρωσικά: Харп) είναι αστική περιοχή (οικισμός αστικού τύπου) στην επαρχία Πριουράλσκι του Αυτόνομου θύλακα των Γιαμάλων Νένετς στη Ρωσία. Η πόλη βρίσκεται στις όχθες. Στην απογραφή του 2010 η πόλη είχε πληθυσμό 6.413 κατοίκων. Στην απογραφή του 2002 η πόλη είχε πληθυσμό 7.278 κατοίκων, ενώ στην απογραφή του 1989 η πόλη είχε πληθυσμό 5.381 κατοίκων. Το 2016, η πόλη είχε πληθυσμό 6.193 κατοίκων. 

Η πόλη βρίσκεται στον 67ο βόρειο παράλληλο, 60 χιλιόμετρα βόρεια του Αρκτικού Κύκλο. Η πόλη απέχει 30 χιλιόμετρα από το Λαμπιτνάνγκι. 

## Παραπομπές

Κατηγορία:Πόλεις της Ρωσίας
Φίλιππος Γουλιέλμος Αύγουστος του Νόιμπουργκ

O **Φίλιππος-Γουλιέλμος-Αύγουστος**, γερμ. Philipp-Wilhelm-August (18 Νοεμβρίου 1668 - 5 Απριλίου 1693) από τον Οίκο του Βίττελσμπαχ-Παλατινάτου ήταν πρίγκιπας του Νόιμπουργκ.

## Βιογραφία
Γεννήθηκε στο Νόιμπουργκ-επί-του-Δούναβη και ήταν ο όγδοος γιος του Φιλίππου-Γουλιέλμου εκλέκτορα του Παλατινάτου και της δεύτερης συζύγου του Ελισάβετ-Αμαλίας, κόρης του Γεωργίου Β΄ λαντγκράβου της Έσσης-Ντάρμστατ.

Η μεγαλύτερη αδελφή του Ελεονώρα-Μαγδαληνή παντρεύτηκε τον Λεοπόλδο Α΄ των Αψβούργων το 1676. Το 1689 επισκέφθηκε την αδελφή του στη Βιέννη και τον αδελφό του που ήταν επίσκοπος στο Μπρέσλαου (Βρότσλαβ) Φραγκίσκο-Λουδοβίκο (μετέπειτα αρχιεπίσκοπο-εκλέκτορα του Τρίερ και του Μάιντς) και μετά άρχισε τη *Μεγάλη Περιοδεία* του στην Ιταλία.

Επέλεξε κοσμική σταδιοδρομία, αντίθετα με άλλους τέσσερεις αδελφούς του που έγιναν επίσκοποι. Εισήλθε σε ενεργή στρατιωτική υπηρεσία. Ασθένησε από *κακοήθη πυρετό* και υπέφερε επτά ημέρες ώσπου απεβίωσε 24 ετών. Τάφηκε στον ενοριακό ναό του Ζάκουπυ της Ουγγαρίας. Η καρδιά του αναπαύεται στο ναό της Αυλής του Νόιμπουργκ-επί-του-Δούναβη.

## Οικογένεια
Νυμφεύτηκε το 1690 με την Άννα-Μαρία-Φραγκίσκη των Βέττιν, κόρη του Ιουλίου-Φραγκίσκου δούκα της Σαξονίας-Λάουενμπουργκ. Ο γάμος, επειδή απεβίωσε ο πατέρας του, έγινε αργότερα από ό,τι είχε προγραμματιστεί και έγινε απλός, λόγω του πένθους. Είχε επιζόν τέκνο:
* Μαρία-Άννα 1693-1751, παντρεύτηκε τον Φερδινάνδο-Μαρία-Ιννοκέντιο των Βίττελσμπαχ πρίγκιπα της Βαυαρίας.

## Πρόγονοι





## Αναφορές
* F. A. Förch: Neuburg und seine fürsten: ein historischer versuch als beitrag zur geschichte des fürstenthums Pfalz-Neuburg, A. Prechter, 1860, σελ. 95

## Αναφορές


Κατηγορία:Γερμανοί ευγενείς
Μαφάλδα της Καστίλης

Η **Μαφάλδα της Καστίλης** (1191-1204) ήταν Ινφάντα της Καστίλης, κόρη του βασιλιά Αλφόνσου Η΄ της Καστίλης και της συζύγου του, βασίλισσας Ελεονώρας της Αγγλίας. 
## Βιογραφία
Η Ινφάντα Μαφάλδα της Καστίλης γεννήθηκε στην Plasencia το 1191. Το 1204, όταν ήταν δεκατριών, αρραβωνιάστηκε τον Ινφάντη Φερδινάνδο τού Λεόν, γιο του Αλφόνσου Θ΄ του Λεόν, ο οποίος πέθανε το 1214. Ο γάμος δεν έγινε ποτέ, διότι η νεαρή Ινφάντα πέθανε το 1204 στην πόλη της Σαλαμάνκα.

Υπάρχουν πολλές γνώμες σχετικά με την τύχη των λειψάνων της Μαφάλδας, γιατί ενώ θεωρείτο ότι θάφτηκε στην Παλιά Μητρόπολη της Σαλαμάνκα, άλλοι επισημαίνουν ότι το σώμα της μεταφέρθηκε στο Μπούργο και θάφτηκε στο μοναστήρι της Σάντα Μαρία λα Ρεάλ ντε λα Ουέλγκας, όπου θάφτηκαν αργότερα οι γονείς της και μερικά από τα αδέρφια της.

Στο εκκλησάκι της Παλαιάς Μητρόπολης της Σαλαμάνκα, υπάρχει μια πινακίδα, η οποία ανακαινίστηκε κατά το παρελθόν, κρυμμένη από ένα τέμπλο, η οποία έχει πάνω την εξής επιγραφή:

"Εδώ βρίσκεται η δόνα Μαφάλδα, κόρη του Αλφόνσου Η΄ και της Βασίλισσας Ελεονώρας και αδερφή της Βερεγγαρίας που βρισκόταν στη Σαλαμάνκα για να παντρευτεί, το 1204".

Παρά τα ανωτέρω, στο Μοναστήρι ντε λα Ουέλγκας υπάρχει ένας τάφος, ο οποίος αποδίδεται στη Μαφάλδα, Ινφάντα της Καστίλλης, και διαπιστώθηκαν διατηρημένα απομεινάρια από τον θάνατο της Μαφάλδας, μειωμένα σε διάφορα οστά, τοποθετημένα μέσα σε ένα ξύλινο φέρετρο, επενδυμένο από δύο επικαλυπτόμενες επενδύσεις, μια από επενδύσεις προβάτων και μια άλλη από κόκκινο πανί, στο οποίο έχει τοποθετηθεί η πλεξούδα της. Δίπλα υπάρχουν τα λείψανα του Ινφάντη Πέτρου, γιου του Σάντσο Δ΄ της Καστίλης και της βασίλισσας Μαρίας της Μολίνας, ο οποίος έχασε τη ζωή του στην Καταστροφή της Γρανάδας στις 25 Ιουνίου του 1319.

### Πρόγονοι


## Παραπομπές

## Βιβλιογραφία
*Arco y Garay, Ricardo (1954). Sepulcros de la Casa Real de Castilla. Madrid: Instituto Jerónimo Zurita. Consejo Superior de Investigaciones Científicas. OCLC 11366237.
*Colmeiro y Penido, Manuel (1883). Cortes de los antiguos Reinos de León y de Castilla. Madrid: Establecimiento tipográfico de los sucesores de Rivadeneyra, impresores de la Real Casa. OCLC 493127914.
*Gómez Moreno, Manuel (1946). El Panteón de las Huelgas Reales de Burgos. Madrid: Instituto Diego Velázquez. Consejo Superior de Investigaciones Científicas. OCLC 641865520.
*Herrero Sanz, María Jesús (2004). Guía Santa María la Real de Huelgas. Burgos. Madrid: Reales Sitios de España. Patrimonio Nacional. ISBN 84-7120-337-5.
*Martínez Díez, Gonzalo (2007). Alfonso VIII, rey de Castilla y Toledo (1158-1214). Gijón: Ediciones Trea, S.L. ISBN 978-84-9704-327-4.

## Εξωτερικοί σύνδεσμοι
*Genealogía de la infanta Mafalda de Castilla (en inglés)
*Biografía de Mafalda, Find a Grave

Κατηγορία:Πριγκίπισσες της Ισπανίας
Κατηγορία:Ινφάντας της Καστίλλης
Κρίστιαν Τούξεν Φάλμπε

Ο **Κρίστιαν Τούξεν Φάλμπε** (1792-1849) ήταν Δανός ναυτικός, εξερευνητής, χαρτογράφος και διπλωμάτης.

Ως πρόξενος στο Μπεϊλίκι της Τύνιδας, όπου και παρέμεινε μεταξύ του 1821 και του 1831, ήταν ο πρώτος που πραγματοποίησε αρχαιολογικές έρευνες στην τοποθεσία της Καρχηδόνας, καθώς και ο πρώτος ο οποίος δημιούργησε σύγχρονο χάρτη της Τυνησίας.

## Εργογραφία
* *Recherches sur l’emplacement de Carthage* (planches), Paris, Imprimé par autorisation du roi à l'Imprimerie Royale, Paris, Service historique de la Défense, Archives du département de la Marine, 1833
* *Description du plan de Tunis et de Carthage*, Copenhague, Service historique de la Défense, Département de l'armée de terre, 1-M 1675. Asie et Afrique, Mémoires et reconnaissance/inventaire/série 1M tome II. F 141-166, 1832

## Παραπομπές


## Βιβλιογραφία
* Houda Baïr, « La première carte moderne de Tunis (1831-1832). Le travail de Falbe en contexte », *Revue européenne de géographie* (2009).
* P. Brock, "Falbe, Christian Tuxen" in: *Dansk Biografisk Leksikon* vol. 5 (1891).

Κατηγορία:Δανοί εξερευνητές
Κατηγορία:Δανοί διπλωμάτες
Κατηγορία:Δανοί χαρτογράφοι
Ζαν-Μαρί Λε Μπρι

[thumb|300px|Ο Λε Μπρι και η ιπτάμενη μηχανή του, Albatros II, σε φωτογραφία του [Ναντάρ, 1868]]
thumb|200px|Το δίπλωμα ευρεσιτεχνίας του Λε Μπρι του 1857
Ο **Ζαν-Μαρί Λε Μπρι** (, 25 Μαρτίου 1817 – 17 Φεβρουαρίου 1872) ήταν Γάλλος αεροπόρος, ο οποίος πραγματοποίησε πτήση με ανεμόπτερο τον Δεκέμβριο του 1856.

## Βίος και έργα
thumb|Αντίγραφο του ανεμοπτέρου του Λε Μπρι
Γεννήθηκε το 1817 στον Κονκαρνέ της Βρετάνης. Εργάστηκε ως ναυτικός, ταξιδεύοντας σε όλο τον κόσμο, και κατά την διάρκεια των ταξιδιών του παρατηρούσε το πέταγμα του άλμπατρος. Αν και ταξίδευε ως ναυτικός, η πραγματική του φιλοδοξία ήταν να πετάξει. Έπιασε μερικά πτηνά και ανέλυσε την αλληλεπίδραση τους με τον αέρα, εντοπίζοντας το αεροδυναμικό φαινόμενο της άνωσης, το οποίο ονόμασε «αναρρόφηση».

Ο Λε Μπρι κατασκεύασε ένα ανεμόπτερο, εμπνευσμένος από το σχήμα του άλμπατρος, ονομάζοντας το *L'Albatros artificiel* («Τεχνητό Άλμπατρος»). Το 1856 πέταξε για μικρό διάστημα στην παραλία Σαντ-Αν-λα-Παλού (Πλονεβέ-Πορζαί, Φινιστέρ), με το αεροσκάφος του να είναι τοποθετημένο σε μια άμαξα που έλκονταν από ένα άλογο. Έτσι πέταξε σε υψόμετρο μεγαλύτερο από το σημείο αναχώρησής του, κάτι που αποτέλεσε πρωτείο για τις βαρύτερες από τον αέρα ιπτάμενες μηχανές. Σύμφωνα με τις αναφορές πέταξε σε υψόμετρο 100 μέτρων (330 πόδια) σε απόσταση 200 μέτρων (660 πόδια).

Το 1868, με την υποστήριξη του Γαλλικού Ναυτικού, κατασκεύασε δεύτερη ιπτάμενη μηχανή, την οποία δοκίμασε στην Βρέστη χωρίς επιτυχία. Ήταν σχεδόν παρόμοια με την πρώτη ιπτάμενη μηχανή του, εκτός του ότι ήταν ελαφρύτερη και διέθετε σύστημα κατανομής βάρους. Η ιπτάμενη μηχανή του έγινε η πρώτη που φωτογραφήθηκε, αν και βρισκόταν στο έδαφος, από τον Ναντάρ το 1868, παρόλο το πρώτο πλήρως λειτουργικό ανεμόπτερο είχε κατασκευαστεί και χρησιμοποιηθεί από τον Τζορτζ Κέιλι το 1853. Επίσης στη Μεγάλη Βρετανία, ο Στρινγκφέλοου είχε κατασκευάσει μικρά μη επανδρωμένα ανεμόπτερα το 1848. Ωστόσο ο Λε Μπρι εφυήρε πιο αποτελεσματικά συστήματα πτητικού ελέγχου, τα οποία μπορούσαν να επηρεάσουν την πρόσπτωση των πτερύγων. Έλαβε δίπλωμα ευρεσιτεχνίας για αυτά τον Μάρτιο του 1857.

Ο Λε Μπρι απεβίωσε στο Ντουαρνενέ το 1872.

## Δείτε επίσης
*Ιστορία της αεροπορίας
*Πρώτες ιπτάμενες μηχανές
*Φελίξ ντυ Ταμπλ ντε λα Κρουά
*Χρονολόγιο της αεροπορίας τον 19ο αιώνα

## Παραπομπές


## Βιβλιογραφία
* Chanute, Octave *Progress in Flying Machines*. The American Engineer and Railroad Journal. 47 Cedar Street, New York, 1894, 1899
* Gibbs-Smith, C.H. *Aviation: An Historical Survey*. London, NMSI, 2008. 
* Opdycke, Leonard E. *French Aeroplanes Before the Great War* Atglen, PA: Schiffer, 1999. 

## Εξωτερικοί σύνδεσμοι
*Βιογραφία

Κατηγορία:Γάλλοι αεροπόροι
Κατηγορία:Γάλλοι εφευρέτες
Κατηγορία:Πρωτοπόροι της αεροπορίας
Λουδοβίκος Αντώνιος του Παλατινάτου, επίσκοπος

Ο **Λουδοβίκος-Αντώνιος**, γερμ. Ludwig-Anton (1660 - 1694) ήταν μέγας Μάγιστρος του Τευτονικού Τάγματος (1685-94) και πρίγκιπας-επίσκοπος του Βορμς (1691-94).

## Βιογραφία
Γεννήθηκε στο Ντύσελντορφ και ήταν ο τρίτος γιος του Φιλίππου-Γουλιέλμου εκλέκτορα του Παλατινάτου και της Ελισάβετ-Αμαλίας, κόρης του Γεωργίου Β΄ λαντγκράβου της Έσσης-Ντάρμστατ.

Επειδή ο πρτότοκος αδελφός του Ιωάννης-Γουλιέλμος θα διαδεχόταν τον πατέρα τους, ο Λουδοβίκος-Αντώνιος από μικρός προοριζόταν για σταδιοδρομία στη Εκκλησία. Έγινε κοσμήτορας (canon) του Συλλόγου του καθεδρικού της Κολωνίας (1664), του Μάιντς (1668), του Στρασβούργου (1669), του Σπάυερ (1674) και της Λιέγης (1679). Επίσης ηγούμενος του αββαείου του Φεκάμπ (1674).

Έγινε ιππότης του Τάγματος των Τευτόνων (1679) και έξι ημέρες μετά βοηθός του Μαγίστρου. Έλαβε μέρος στη μάχη της Βιέννης (1683) και για τη γενναιότητά του τον παρασημοφορήθηκε από τον Λεοπόλδο Α΄ των Αψβούργων Διαδέχθηκε τον μεγάλο Μάγιστρο του Τάγματος των Τευτόνων (1684) και έπειτα συμμετείχε στη μάχη της Βούδα, όπου πληγώθηκε σοβαρά (1686).

Το 1688 ο Λουδοβίκος ΙΔ΄ της Γαλλίας επέτυχε να οριστεί βοηθός (και διάδοχος) επίσκοπος της Κολωνίας ο πιστός σε αυτόν Γουλιέλμος Έγκον πρίγκιπας του Φύρστενμπεργκ. Τότε ο Λουδοβίκος-Αντώνιος έπεισε τον πάπα Ιννοκέντιο ΙΑ΄ να ασκήσει βέτο στο διορισμό· ο αντιπρόσωπος του πάπα (nuncio) του υποσχέθηκε ότι ο Σύλλογος του καθεδρικού θα αλλάξει ψήφο. Πράγματι o Γουλιέλμος Έγκον δεν έλαβε τα 2/3 των ψήφων, αλλά ο Ιωσήφ-Κλήμης των Βίττελσμαπχ-Βαυαρίας.

Κατά τον Εννεαετή Πόλεμο ο Λουδοβίκος-Αντώνιος ήταν διοικητής στην πολιορκία του Μάιντς, όπου τραυματίστηκε από πυροβολισμό. Εκλέχθηκε βοηθός του πρύτανη (provost) του αββαείου του Έλβανγκεν (1689). Έγινε βοηθός αρχιεπίσκοπος του Μάιντς (1691), θέση που επιβεβαίωσε ο πάπας Ιννοκέντιος ΙΒ΄. Το Βορμς είχε αποδεκατιστεί κατά τον Εννεαετή πόλεμο και θέλησε έναν ξένο για την αποκατάσταση της περιουσίας του, έτσι το 1691 ο Σύλλογος του καθεδρικού της Βορμς τον εξέλεξε πρίγκιπα-επίσκοπο. Χειροτονήθηκε ιερέας το επόμενο έτος από τον Ιησουίτη Άνσελμ-Φραντς φον Ίνγκελχαϊμ, αρχιεπίσκοπο-εκλέκτορα του Μάιντς.

Το 1694 ήταν υποψήφιος ως πρίγκιπας-επίσκοπος της Λιέγης μαζί με τον Ιωσήφ-Κλήμη, αλλά απεβίωσε πριν την ολοκλήρωση της εκλογής, οπότε εκλέχθηκε ο Ιωσήφ-Κλήμης.

## Πρόγονοι





## Αναφορές


Κατηγορία:Οίκος του Βίττελσμπαχ
Κατηγορία:Βορμς
Ιωάννης Β΄ του Τσβάιμπρυκεν

Ο **Ιωάννης Β΄** ο *νεότερος*, γερμ. Johannes II der jüngere (26 Μαρτίου 1584 - 9 Αυγούστου 1635) από τον Οίκο του Βίττελσμπαχ ήταν κόμης του Τσβάιμπρυκεν.

## Βιογραφία
Ήταν ο πρωτότοκος γιος του Ιωάννη Α΄ κόμη του Τσβάιμπρυκεν και της Μαγδαληνής των Λα Μαρκ, κόρης του Γουλιέλμου δούκα του Γύλιχ-Κλέβης-Μπεργκ.

Ο πατέρας του απεβίωσε το 1604 και τον διαδέχθηκε. Δύο έτη μετά απέκτησε το Μπίσβαϊλερ της Αλσατίας από έναν υποτελή του. Το 1611 εκτέλεσε την τελευταία επιθυμία του πατέρα του υπέρ των νεότερων αδελφών του: στον Φρειδερίκο-Καζιμίρ έδωσε το Λάντσμπεργκ και στον Ιωάννη-Κάζιμιρ το Κλέεμπουργκ ως πρόσοδο. Για τον εαυτό του κράτησε το μεγαλύτερο μέρος του Τσβάιμπρυκεν.

Το 1610 απεβίωσε ο πατέρας τού Φρειδερίκου Ε΄ εκλέκτορα του Παλατινάτου, αφήνοντας τον Φρειδερίκο Ε΄ 14 ετών. Ο Ιωάννης Β΄ έγινε επίτροπός του ως το 1612. Από αυτή τη θέση έγινε αναπληρωτής του Ροδόλφου Β΄ των Αψβούργων για ένα σύντομο διάστημα το 1612 και τότε έκοψε στα νομίσματά του τον δικέφαλο αετό της Αυστρίας στην πίσω όψη.

Το 1607 αγόρασε την ιδιοκτησία του Μπίρλενμπαχ στον Κάτω Ρήνο, με τις εξαρτημένες περιοχές του, από τον Έμπερχαρντ κόμη του Ριμπωπιέρ. Απεβίωσε το 1635 στο Μετς και τάφηκε στο ναό Αλεξάντερκιρχε του Τσβάιμπρυκεν.

## Οικογένεια
Νυμφεύτηκε πρώτα το 1604 την Αικατερίνη του Ροάν, κόρη του Ρενέ Α΄ υποκόμη του Ροάν και είχε τέκνο:
* Μαγδαληνή-Αικατερίνη 1607-1648, παντρεύτηκε τον Χριστιανό Α΄ των Βίττελσμπαχ-Παλατινάτου κόμη του Μπίρκενφελντ-Μπίσβαϊλερ.

Το 1607 απεβίωσε η Αικατερίνη και ο Ιωάννης Β΄ έκανε δεύτερο γάμο, με την Τζουλιάνα των Βίττελσμπαχ, κόρη του Φρειδερίκου Δ΄ εκλέκτορα του Παλατινάτου και είχε τέκνα:
* Ελισάβετ-Λουίζα-Τζουλιάνα 1613-1667, ηγουμένη του αββαείου του Χέρτφορντ.
* Αικατερίνη-Ελισάβετ-Καρλόττα 1615-1651, παντρεύτηκε τον Βόλφγκανγκ-Γουλιέλμο των Βίττελσμπαχ-Παλατινάτου κόμη του Νόιμπουργκ.
* Φρειδερίκος 1616-1661, κόμης του Τσβάιμπρυκεν.
* Άννα-Σίβυλλα 1617-1641, απεβίωσε 24 ετών.
* Ιωάννης-Λουδοβίκος 1619-1647, απεβίωσε 28 ετών.
* Τζουλιάνα-Μαγδαληνή 1621-1672, παντρεύτηκε τον Φρειδερίκο-Λουδοβίκο των Βίττελσμπαχ-Παλατινάτου κόμη του Λάντσμπεργκ.
* Μαρία-Αμαλία 1622-1641, απεβίωσε 19 ετών.

## Πρόγονοι





## Αναφορές


Κατηγορία:Οίκος του Βίττελσμπαχ
Φρειδερίκος του Τσβάιμπρυκεν

Ο **Φρειδερίκος**, γερμ. Friedrich (5 Απριλίου 1616 - 9 Ιουλίου 1661) από τον Οίκο του Βίττελσμπαχ-Παλατινάτου ήταν κόμης του Τσβάιμπρυκεν.

## Βιογραφία
Γεννήθηκε στο Τσβάιμπρυκεν το 1616 και ήταν ο πρωτότοκος γιος του Ιωάννη Β΄ κόμη του Τσβάιμπρυκεν και της Λουίζας-Τζουλιάνας των Βίττελσμπαχ, κόρης του Φρειδερίκου Ε΄ εκλέκτορα του Παλατινάτου. 

Το 1635 απεβίωσε ο πατέρας του και τον διαδέχθηκε. Κατά τη διάρκεια του Τριακονταετούς Πολέμου το Τσβάιμπρυκεν λεηλατήθηκε. Ο πληθυσμός του μειώθηκε στο 1/10 και τα πιο πολλά κάστρα καταστράφηκαν. Συχνά έπρεπε να αλλάζει κατοικία· έκτισε ξανά το κάστρο Κίρκελ και εγκαταστάθηκε εκεί το 1650. Προσπάθησε με προσοχή να ανοικοδομήσει ξανά την ταλαιπωρημένη επικράτειά του.

Απεβίωσε το 1661 στο κάστρο Φέλντεντς και τάφηκε στο ναό Αλεξάντρεκιρχε του Τσβάιμπρυκεν. Δεν είχε επιζήσαντα άρρενα τέκνα και τον κληρονόμησε ο εξάδελφός του Φρειδερίκος-Λουδοβίκος.

## Οικογένεια
Νυμφεύτηκε την Άννα-Τζουλιάνα των Νασσάου, κόρη του Γουλιέλμου-Λουδοβίκου κόμη του Σααρμπρύκεν και είχε επιζόντα τέκνα:
* Ελισάβετ 1642-1677, παντρεύτηκε τον Βίκτωρα-Αμεδαίο πρίγκιπα του Άνχαλτ-Μπέρνμπουργκ.
* Σοφία-Αμαλία 1646-1695. παντρεύτηκε τον Ιωάννη-Κάρολο των Βίττελσπαχ δούκα του Παλατινάτου-Μπίρκενφελτ-Γκέλνχαουζεν.
* Καρλόττα-Φρειδερίκη 1653-1712.
* άλλα επτά τέκνα, που απεβίωσαν: ένα 10 ετών, ένα 9 ετών και άλλα πέντε το πολύ ενός έτους.

## Πρόγονοι





## Αναφορές


Κατηγορία:Οίκος του Βίττελσμπαχ
Φρειδερίκος Κάζιμιρ του Λάντσμπεργκ

Ο **Φρειδερίκος Κάζιμιρ**, γερμ. Friedrich Kasimir (10 Ιουνίου 1585 - 30 Σεπτεμβρίου 1645) από τον Οίκο του Βίττελσμπαχ-Παλατινάτου ήταν κόμης του Λάντσμπεργκ (Landsberg) το διάστημα 1604-45.

## Βιογραφία
Γεννήθηκε στο Τσβάιμπρυκεν και ήταν ο δευτερότοκος γιος του Ιωάννη Α΄, κόμη του Τσβάιμπρυκεν και της Μαγδαληνής του Λα Μαρκ, κόρης του Γουλιέλμου, δούκα του Γύλιχ-Κλέβης-Μπεργκ.

Ο πατέρας του απεβίωσε το 1604 και ο μεγαλύτερος αδελφός του έλαβε το μεγαλύτερο μέρος του Τσβάιμπρυκεν, ενώ ο Φρειδερίκος Κάζιμιρ έλαβε την περιοχή γύρω από το Λάντσμπεργκ της Αλσατίας. 

Απεβίωσε το 1645 στο Μονφόρ-αν-Ωξουά και τάφηκε στο ναό Αλεξάντερσκιρχε του Τσβάιμπρυκεν.

## Οικογένεια
Νυμφεύτηκε την Αιμιλία Αντβερπιάνα του Νάσσαου, κόρη του Γουλιέλμου Α΄, πρίγκιπα της Οράγγης και είχε τέκνα:
* Φρειδερίκος-Λουδοβίκος 1619-1681, κόμης του Λάντσμπεργκ και μετά του Τσβάιμπρυκεν.
* άλλα δύο τέκνα, που απεβίωσαν το πολύ ενός έτους.

## Πρόγονοι





## Παραπομπές σε πηγές


Κατηγορία:Οίκος του Βίττελσμπαχ
Βενζαζεπίνη

H (1-υδρο-1-)**βενζαζεπίνη** (αγγλικά *1H-1-benzazepine*) είναι ετεροκυκλική αρωματική οργανική ένωση με μοριακό τύπο **[[C10H9N|C<sub>10</sub>H<sub>9</sub>N]]**. Δομικά αποτελελείται από ένα αννουλικό σύστημα δύο (2) συμπυκνωμένων δακτυλίων [δηλαδή με δύο (2) κοινά άτομα] , και πιο συγκεκριμένα, ενός βενζολικού δακτυλίου και ενός αζεπινικού δακτυλίου. Ο βενζολικός δακτύλιος είναι αρωματικός, ενώ ο αζεπινικός είναι μη αρωματικός συζυγής ακόρεστος αζωτούχος επταμελής ετεροκυκλικός δακτύλιος.Συγκεκριμένα, η 1-υδρο-1-βενζαζαεπίνη είναι ένα από τα ισομερή «μητρικά» βενζαζεπίνια. Εκτός από τα «μητρικά» βενζαζεπίνια, ο όρος επεκτείνεται και σε μια σειρά «θυγατρικά» τους παράγωγα, που μαζί με τα «μητρικά» συνονομάζονται συλλήβδην «βενζαζεπίνια».

## Παραδείγματα «θυγατρικών» βενζαζεπινών

Αρχείο:Benazepril structure.svg|Βεναζεπρίλιο
Αρχείο:Fenoldopam.svg|Φενολδοπάμιο
Αρχείο:GSK-189,254.svg|GSK-189,254
Αρχείο:Ivabradine 2.svg|Ιβαβραδίνη
Αρχείο:Lorcaserin.svg|Λορκασερίνη
Αρχείο:Semagacestat structure.svg|Σεμαγακεστάτιο
Αρχείο:Varenicline.svg|βαρενικλίνη


## Δείτε επίσης
* Βενζοδιαζεπίνη
* Διβενζαζεπίνη
* Γαλανταμίνη
* Βενζόλιο
* 1H-αζεπίνη

## Αναφορές


Κατηγορία:C10
Κατηγορία:Οργανικές ετεροκυκλικές αμίνες
Κατηγορία:Αρωματικές αμίνες
Φρειδερίκος Λουδοβίκος του Τσβάιμπρυκεν

Ο **Φρειδερίκος-Λουδοβίκος**, γερμ. Friedrich-Ludwig (27 Οκτωβρίου 1619 - 11 Απριλίου 1681)  από τον Οίκο του Βίττελσμπαχ ήταν κόμης του Λάντσμπεργκ (1645-81) και μετά του Τσβάιμπρυκεν (1661-81).

## Βιογραφία
Γεννήθηκε στη Χαϊδελβέργη και ήταν ο μόνος (επιζήσας) γιος του Φρειδερίκου-Καζιμίρ κόμη του Λάντσμπεργκ και της Αιμιλίας-Αντβερπιάνας των Νασσάου, κόρης του Γουλιέλμου Α΄ πρίγκιπα της Οράγγης.

Ο πατέρας του απεβίωσε το 1645 και τον διαδέχθηκε, αλλά το Λάντσμπεργκ ήταν κατεστραμμένο από τον Τριακονταετή Πόλεμο. Συνέβαλλε σε μικρό βαθμό στην προσπάθεια ανασυγκρότησης και προώθησε το εμπόριο για να σταθεροποιηθεί η κατάσταση. 

Το 1661 απεβίωσε ο εξάδελφός του Φρειδερίκος κόμης του Τσβάιμπρυκεν και κληρονόμησε το Τσβάιμπρυκεν, επίσης κατεστραμμένο από τον πόλεμο.

Απεβίωσε στο κάστρο Λάντσμπεργκ, κοντά στο Όμπερμοσχελ, το 1681. Δεν είχε επιζόντα άρρενα τέκνα από τον πρώτο του γάμο και ο δεύτερος ήταν μοργανατικός, έτσι οι από αυτόν τον γάμο απόγονοι εξαιρούντο της διαδοχής. Έτσι τον διαδέχθηκε ο γιος του εξαδέλφου του, ο Κάρολος ΙΑ΄ της Σουηδίας.

## Οικογένεια
Νυμφεύτηκε πρώτα την εξαδέλφη του Τζουλιάνα-Μαγδαληνή των Βίττελσμπαχ-Παλατινάτου, κόρη του Ιωάννη Β΄ κόμη του Τσβάιμπρυκεν και είχε τέκνα:
* Γουλιέλμος-Λουδοβίκος 1648-1675, απεβίωσε 27 ετών.
* Καρλότα-Αμαλία 1653-1707, παντρεύτηκε τον Ιωάννη-Φίλιππο κόμη του Ίζενμπουργκ-Όφφενμπαχ.
* Λουίζα-Μαγδαληνή 1654-1672, απεβίωσε 18 ετών.
* Ελισάβετ-Χριστίνα 1656-1707, παντρεύτηκε πρώτα τον Έμιχ ΙΔ΄ κόμη του Λάινινγκεν-Ντάγκσμπουργκ και έπειτα τον Χριστόφορο-Φρειδερίκο μπουργκράβο και κόμη του Ντόνα-Λάουκ.
* άλλα εννέα τέκνα, τρία απεβίωσαν 15, 4, 3 ετών και έξι απεβίωσαν το πολύ 6 ετών.

Το 1672 απεβίωσε η Τζουλιάνα-Μαγδαληνή και ο Φρειδερίκος έκανε δεύτερο, μοργανατικό γάμο με την Άννα-Μαρία-Ελισάβετ Χεππ και είχε τέκνα, που όμως εξαιρούντο της διαδοχής:
* Γουλιέλμος-Φρειδερίκος 1673-1732.
* Κάρολος-Αιμίλιος 1674-1758, είχε απογόνους.
* Λουδοβίκος-Φίλιππος 1676-1724.
* άλλα δύο τέκνα, απεβίωσαν το πολύ ενός έτους.

## Πρόγονοι





## Αναφορές


Κατηγορία:Οίκος του Βίττελσμπαχ
Μαρκ Χάρμον

Ο **Τόμας Μαρκ Χάρμον** (γεννημένος στις 2 Σεπτεμβρίου 1951) είναι Αμερικανός τηλεοπτικός και κινηματογραφικός ηθοποιός. Έχει εμφανιστεί σε πολλούς και διαφορετικούς ρόλους από τις αρχές της δεκαετίας του 1970. Κέρδισε αναγνώριση για τον ρόλο του ειδικού πράκτορα της μυστικής υπηρεσίας Simon Donovan στο The West Wing, που έλαβε το βραβείο Emmy το 2002 για το ρόλο του στα τέσσερα επεισόδια της ιστορίας.

Ο Χάρμον έπαιξε έναν παρόμοιο ρόλο ένα χρόνο αργότερα: Ο Donald P. Bellisario, ο δημιουργός του JAG και του NCIS για το CBS, είχε δει τον Harmon στο The West Wing και αποφάσισε να παίξει στο NCIS. Ο χαρακτήρας του ειδικού πράκτορα του NCIS, Leroy Jethro Gibbs, ήταν δεύτερος ρόλος για δύο επεισόδια στο JAG . Από το 2003, ο Χάρμον έχει πρωταγωνιστικό ρόλο στο NCIS με τον ίδιο χαρακτήρα. 

## Βιογραφία
Ο Harmon γεννήθηκε στο Μπέρμπανκ της Καλιφόρνια, και ήταν ο μικρότερος από τα τρία παιδιά και ο μοναδικός γιος της οικογένειας. Οι γονείς του ήταν ο ποδοσφαιριστής και παρουσιαστής Τομ Χάρμον και η ηθοποιός και καλλιτέχνης Ελίζε Νοξ. Ο Χάρμον έχει δύο μεγαλύτερες αδελφές, την ηθοποιό και ζωγράφο Κριστίν Νέλσον και την ηθοποιό Κέλυ Χάρμον. Οι παππούδες του από την πλευρά της μητέρας του ήταν αυστριακοί μετανάστες.

## Παραπομπές


Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου